淳熙己亥歲傅子淵勸予無弄文墨自是絕意筆研十四年矣非應用不得已不作也今年胡季隨復勸予爲之曰文不可溺也其可廢乎因作此寄傅子淵
作者：項安世
朝代：宋

paragraphs: 兒時月露與風雲，半世詞場罷策勳。
老子今年新有興，良朋嗔我久無文。
不妨翰墨鳴斯事，聊遣篇章記所云。
不見衡州傅文學，春來雩詠滿湘濆。